Suchinthana/ta-wikipedia huggingface dataset:
மனைவி அமைவதெல்லாம் (திரைப்படம்)

2014 பிப்ரவரியில் வெளிவந்த திரைப்படமாகும். இப்படத்தை உமா சித்ரா இயக்கியுள்ளார். மோகன் ராசு, பாக்ய ராசேசுவரி போன்ற பலர் நடித்துள்ளனர்.

கதைச் சுருக்கம்
ஒரு வீட்டில் 2 குடும்பம் வாழ்ந்து வருகிறது. ஒரு குடும்பம் மோகன் ராசுவினது, மற்றொரு குடும்பம் பாசுகருடையது. மோகன் ராசின் மனைவி சசி, எப்போதும் தன் கணவர் மீது சந்தேகப்பட்டுக்கொண்டே இருக்கிறார். இதனால் மோகன் ராசுக்கு கவலை. பாசுகர் எப்போதும் குடித்துக் கொண்டு வேலைக்கு சரியாக போகாமல் இருக்கிறார். இதனால் மனைவி சுமதிக்கு தன் கணவர் இப்படி இருக்கிறார் என்று கவலை. இதனால் இருவர் வீட்டிலும் அடிக்கடி சிறுசிறு பிரச்சனைகள் வருகிறது. இதையெல்லாம் பார்க்கும் அந்த வீட்டின் உரிமையாளர் மகன் சந்துருவுக்கு, நமக்கு திருமணம் நடந்தால் இப்படித்தான் இருக்கும் என திருமணம் செய்ய தயங்கி கொண்டிருக்கிறார்.

ஒருநாள் சந்துருவுக்கு, அனைவரும் பெண் பார்க்க செல்கிறார்கள். மணப்பெண்ணை பார்த்து வீட்டுக்கு திரும்பிய சந்துரு, அந்த பெண் எப்படிப்பட்டவள், உங்கள் மனைவி போல் எனக்கு அமைந்துவிடக் கூடாது என்று மோகன் ராசிடம் கூறுகிறான். மேலும் அந்த பெண் குறித்த முழு விபரத்தை அறிந்து சொல்லுங்கள் என்று விசாரிக்க சொல்கிறார். அதற்கு சம்மதித்து செல்லும் மோகன் ராசு, ஒரு நாள் வழியில் சந்துருவுக்கு பார்த்த பெண்ணை சந்தித்து பேசுகிறார் மோகன் ராசு. அதை அவரின் மனைவி சசி பார்த்து தவறாக புரிந்து கொள்கிறார். கோபத்தில் தன் தாலியை குளியலறை கதவில் தொங்க விடுகிறார். இதனால் வீட்டில் பிரச்சினைகளும் குழப்பங்களும் தீர்வுமாக திரைக்கதை அமைந்துள்ளது.

மேற்கோள்கள்

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
சித்திரை திங்கள் (திரைப்படம்)

சித்திரை திங்கள் 2014 பிப்ரவரியில் வெளிவந்த திரைப்படமாகும், இப்படத்தை மாணிக்கம் இயக்கியுள்ளார், அசுவின், சுவாதி போன்ற பலர் நடித்துள்ளனர்.

கதைச்சுருக்கம்
விருதுநகர் மாவட்டத்தில் வெங்கிப்பட்டி என்ற ஒரு கிராமம். அங்கே காதலுக்கு ஆதரவு தெரிவிக்கும் பஞ்சாயத்து தலைவராக தீரன். இவருக்கு மனைவி கிடையாது. ஆனால், அசுவந்தை தத்துப் பிள்ளையாக வளர்த்து வருகிறார். அதே ஊரில் இருக்கும் சுவாதியும், அசுவந்தும் ஒருவருக்கொருவர் காதலிக்கின்றனர்.

இவர்கள் காதலுக்கு சுவாதியின் தாய்மாமா ராஜானந்த் எதிர்ப்பாக இருக்கிறார். இருந்தும் அவருக்குத் தெரியாமல் இருவரும் ஒருவருக்கொருவர் தனிமையில் சந்தித்து தங்கள் காதலை வளர்த்து வருகின்றனர்.

இந்நிலையில், ஒருநாள் இந்த காதல் சோடி ஊரை விட்டு ஓடிவிட திட்டமிடுகிறது. அந்த வேளையில்தான் தன்னுடைய அம்மா யார் என்பது நாயகன் அசுவந்துக்கு தெரிய வருகிறது. அவள் யார் என்பது தெரிந்திருந்தும் அசுவந்திடம் தீரன் மறைக்க காரணம் என்ன? அசுவந்துடைய அம்மாவுக்கும்,  தீரனுக்கும் என்ன தொடர்பு? என்பதை இறுதியில் சொல்கிறார்கள்.

மேற்கோள்கள்

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
சூரத்துத் தகாஸுர்

சூரத்துத் தகாஸுர் (, ), திருக்குர்ஆனின் 102 வது அத்தியாயம் ஆகும்.

திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.

திருக்குர்ஆனின்  102 அத்தியாயமாகத் திகழும்  சூரத்துத் தகாஸுர் (பேராசை) மக்கா  வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.

சூரத்துத் தகாஸுர் (பேராசை)

மேற்கோள்கள்

வெளி இணைப்புகள் 

 Surah At-Takathur (Complete text in Arabic with English and French translations)

பிற தகவல்கள்

திருக்குர்ஆன்
இலங்கையில் தமிழ் வளர்ச்சியும் அமெரிக்க மிஷனும் (நூல்)

இலங்கையில் தமிழ் வளர்ச்சியும் அமெரிக்க மிஷனும் என்பது, இலங்கையில் தமிழ் வளர்ச்சியில் அமெரிக்க மிஷன் வகித்த பங்கு குறித்து ஆய்வு செய்யும் ஒரு நூல். தென்னிந்தியத் திருச்சபையின் ஓய்வுபெற்ற பேராயர் எஸ். ஜெபநேசன் எழுதிய இந்த நூலின் முதற் பதிப்பு 1983ல் வெளியானது. இதன் மீளச்சு குமரன் புத்தக இல்ல வெளியீடாக 2007 ஆம் ஆண்டு வெளிவந்தது.

நோக்கம்
இந்தியாவில் பணியாற்றிய சீகன்பால்கு, கால்டுவெல், போப்பு போன்ற மிசனரிகளைப் பற்றிப் பல ஆய்வுகள் வெளிவருகின்றன. சாதனை வேட்கையும், தமிழார்வமும் கொண்ட பல மிசனரிகள் இலங்கையிலும் இருந்திருக்கின்றனர். ஆனால், அவர்களது வாழ்க்கையும் பணியும் நன்கு ஆராயப்படாத விடயங்களாக இருக்கின்றன. இத்தகைய ஆய்வில் பலர் ஈடுபடவேண்டும் என்றும், அத்தகைய உந்துதலை அளிப்பதே இந்நூலின் நோக்கம் என்பதும் நூலாசிரியரின் முகவுரையில் இருந்து தெரிகிறது.

உள்ளடக்கம்
பத்தொன்பதாம் நூற்றாண்டில் அமெரிக்காவில் இருந்து சமயப் பரப்புரை செய்வதற்காக அமெரிக்க மிசனரிகள் யாழ்ப்பாணம் வந்தனர். பரப்புரைக்கான ஒரு கருவியாகப் பல்வேறு பள்ளிகளை அவர்கள் அமைத்தனர். இந்த வழியில் 1823 ஆம் ஆண்டில் பட்டிகோட்டா செமினறியை நிறுவி அதன் மூலம் யாழ்ப்பாணச் சமுதாயத்தின் கல்வி வளர்ச்சிக்கும், தமிழ் வளர்ச்சிக்கும் பெரும்பணியாற்றினர். அத்துடன், தமிழ் அகராதி உருவாக்குவதிலும் ஈடு பட்டனர். அவர்கள் உருவாக்கிய உவின்ஸ்லோ அகராதியே சென்னைப் பல்கலைக்கழகப் பேரகராதிக்கு அடிப்படையாக அமைந்தது. அச்சுப் பணிகளிலும் அவர்கள் ஈடுபட்டுத் தமிழ் வளர்ச்சிக்கு உதவினர். மேற்படி பணிகள் குறித்து விளக்கும் இந்நூல் பின்வரும் தலைப்புக்களில் ஆறு இயல்களாகப் பிரிக்கப்பட்டுள்ளது.
 அமெரிக்கன் மிசனரிமாரும் யாழ்ப்பாணச் சமுதாயமும்.
 அமெரிக்கன் மிசன் பாடசாலைகள்
 வட்டுக்கோட்டைச் செமினரி
 அமெரிக்கன் மிசனரிமார் தொகுத்த அகராதிகள்
 அமெரிக்கன் மிசனின் அச்சுப்பணி
 அமெரிக்கன் மிசன் சாதித்ததென்ன?

இவை தவிர, இலங்கையில் பணியாற்றிய அமெரிக்க மிசனரிமாரின் பட்டியல், கிறித்தவ தோத்திரப் பாடல்கள் எழுதிய புலவர்கள் பட்டியல், வட்டுக்கோட்டைச் செமினரியில் கற்பித்த ஆசிரியர் பட்டியல், அச்செமினரியில் சேர்வதற்கான தகைமைகள், ஆறுமுக நாவலர் குறித்த மிசனரிமாரின் குறிப்புகள் என்பன பிற்சேர்க்கைகளாகத் தரப்பட்டுள்ளன.

குறிப்புகள்

இவற்றையும் பார்க்கவும்
 இலங்கைத் தமிழர் சிந்தனை வளர்ச்சியில் அமெரிக்க மிஷன் - இதே நூலாசிரியரின் இன்னொரு நூல்.

ஈழத்து நூல்கள்
1983 தமிழ் நூல்கள்
கோ சு கூன்

டான் ஸ்ரீ டாக்டர் கோ சு கூன் (Koh Tsu Koon) மலேசியாவின் பினாங்கு மாநிலத்தின் மூன்றாவது முதலமைச்சர் மற்றும் மலேசிய மக்கள் இயக்கக் கட்சியின் முன்னாள் தலைவரும் ஆவார். இவர் 2008 ஆம் ஆண்டு நடைபெற்ற நாடாளுமன்றத் தேர்தலில், இப்போதைய பினாங்கு துணை முதலமைச்சர் பேராசிரியர் இராமசாமி பழனிச்சாமியிடம் பத்து காவான் நாடாளுமன்ற தொகுதியில் போட்டியிட்டுத் தோல்வியடைந்தார். 2008ஆம் ஆண்டு நடைபெற்ற மலேசிய பொதுத் தேர்தலில் இவரின் மலேசிய மக்கள் இயக்கக் கட்சி, பினாங்கு சட்டமன்றத்தில், பாக்காத்தான் ராக்யாட்டின் ஜனநாயக செயல் கட்சியிடம் 19 இடங்களையும், மக்கள் நீதிக் கட்சியிடம் 9 இடங்களையும், மலேசிய இஸ்லாமிய கட்சியிடம் 1 இடத்தையும் பறிகொடுத்து இருபது ஆண்டு மலேசிய மக்கள் இயக்கக் கட்சி மற்றும் தேசிய முன்னணி (மலேசியா)யின் பினாங்கு ஆட்சியை இழந்தார்..

செனட்டர்
மூத்த அரசியல்வாதியான இவரை 2008 ஆம் ஆண்டு நாடாளுமன்றத் தேர்தலுக்குப் பின் அப்போதைய மலேசிய பிரதமர் அப்துல்லா அகமது படாவி செனட்டராக்கி அவரது அமைச்சரவையில் அமைச்சர் ஆக்கினார்.

மேற்கோள்கள்

பினாங்கு மக்கள்
மலேசிய அரசியல்வாதிகள்
மலேசிய அமைச்சர்கள்
1949 பிறப்புகள்
வாழும் நபர்கள்
சிக்காகோ பல்கலைக்கழக முன்னாள் மாணவர்கள்
பிரின்ஸ்டன் பல்கலைக்கழக முன்னாள் மாணவர்கள்
லிம் கிட் சியாங்

லிம் கிட் சியாங் (ஆங்கிலம்: Lim Kit Siang, பிறப்பு: பிப்ரவரி 20, 1941) மலேசியாவின் ஜனநாயக செயல் கட்சியின் ஆலோசகரும் மலேசியாவின் கெலாங் பாத்தா நாடாளுமன்ற உறுப்பினரும் ஆவார். இவர் மகன் லிம் குவான் எங் பினாங்கு மாநிலத்தின் நான்காவது முதலமைச்சர் மற்றும் மலேசியாவின் ஜனநாயக செயல் கட்சியின் தற்போதைய பொதுச் செயலாளர் ஆவார்.

உள்நாட்டு பாதுகாப்பு சட்டத்தின் கீழ் கைது
1969 ஆண்டில் கிட் சியாங் 18 மாதங்கள் உள்நாட்டு பாதுகாப்பு சட்டத்தின் கீழ் கைது செய்யப்பட்டார். பத்து ஆண்டுகளுக்கு பின்னர், 1979 ஆம் ஆண்டில், அவர் அரசாங்கம் மற்றும் ஒரு சுவிஸ் நிறுவனம் இடையே ஒரு பொருத்தமற்ற ஆயுத ஒப்பந்தத்தை அம்பலப்படுத்தியதற்காகக் கைது செய்யப்பட்டார்.

சாமிவேலு மற்றும் மைக்கா டெலிகாம் பங்குகள் ஊழல்
1994 ஆம் ஆண்டில், லிம் கிட் சியாங் அப்போதைய மலேசிய இந்திய காங்கிரசின் தலைவர் டத்தோஸ்ரீ சாமிவேலு மைக்கா டெலிகாம் பங்குகளைக் கையாடியதற்கு ஏசிஏ புலன் விசாரணை செய்ய நாடாளுமன்றத்தில் ஒரு தீர்மானம் முன்வைத்தார். ஆனால் அப்போதைய பிரதமர் மகாதீர் குறுக்கிட்டு அவரை  எட்டு மாதங்களுக்கு நாடாளுமன்றத்தில் இருந்து இடைநீக்கம் செய்தார்.

மேற்கோள்கள்

மலேசிய அரசியல்வாதிகள்
மலேசிய அமைச்சர்கள்
1941 பிறப்புகள்
வாழும் நபர்கள்
வெண்மேகம் (திரைப்படம்)

வெண்மேகம் பெப்ரவரி 2014ல் வெளிவந்த தமிழ்த் திரைப்படமாகும். இதை ராம்-லட்சுமண் இயக்கினார். இதில் விதார்த், இசாரா, ரோகிணி,  போன்ற பலர் நடித்துள்ளனர்.

கதைச்சுருக்கம்
சென்னையில் பள்ளி ஒன்றில் தலைமையாசிரியாராக இருக்கும் ரோகிணி, தனது கணவரைப் பிரிந்து தனது மகளான ஜெயசிறீ சிவதாசுடன் தனிமையில் வசித்து வருகிறார். இவருக்கு ஒரே ஆதரவு ஜெயசிறீ மட்டும்தான். தனது கணவர் மாதிரியான ஆண்களிடம் ஏமாந்து போய்விடக்கூடாது என்பதற்காக அவளை மிகவும் கண்டிப்புடன் வளர்த்து வருகிறார்.

தன்னுடைய விருப்பத்துடன் வாழத் தடையாக இருக்கும் அம்மா மீது ஜெயசிறீ வெறுப்புடனே இருக்கிறாள். இந்நிலையில், இவரது வீட்டுக்கு அருகிலேயே இருக்கும் விதார்த் மற்றும் ஜெகன் ஆகியோர் ஜெயசிறீக்கு ஆறுதலாக இருக்கின்றனர். இதனால், அவர்களிடம் நெருங்கிப் பழகி வருகிறார் ஜெயசிறீ.

ஒருநாள் விதார்த் கடைக்கு ஸ்டிக்கர் ஒட்ட வரும் இசாராவை பார்த்ததும் காதல் வயப்பட்டு விடுகிறார் விதார்த். நாளடைவில் இருவரும் காதலிக்க ஆரம்பித்து விடுகின்றனர். இவர்களுடைய காதல் சுமுகமாக போய்க் கொண்டிருக்கும் வேளையில், விதார்த்துடன் ஜெயசிறீ நெருங்கி பழகுவது நாயகிக்கு பிடிக்கவில்லை. இதை ஒருநாள் ஜெயசிறீயை அழைத்து கண்டித்தும் விடுகிறாள். பதிலுக்கு ஜெயசிறீ தான் பத்து வருடமாக விதார்த்துடன் நெருங்கிப் பழகி வருவதாகவும், அவர்மீது அளவு கடந்த ஆசை வைத்திருப்பதாகவும் கூறுகிறாள். இதனால் கோபமடைந்த இசாரா இந்த விடயத்தை ஜெயசிறீயின் அம்மாவிடம் சென்று முறையிடுகிறாள்.

கோபமடைந்த ரோகிணி, ஜெயசிறீயை அழைத்து கண்டிக்கிறாள். கோபத்தில் வீட்டில் இருந்து வெளியேறுகிறாள் ஜெயசிறீ. வெளியே செல்லும் நாயகி, விதார்த்துக்கு போன் செய்கிறாள். ஆனால், அந்த போனை விதார்த்தின் நண்பன் ஜெகன் எடுக்கிறார். வேலை தொடர்பாக இருவரும் விசாகப்பட்டினம் சென்றிருப்பதாகவும், இங்கேயே செட்டிலாகிவிடப் போகிறோம் என்று கிண்டலுக்கு ஒரு வார்த்தையையும் விட்டுவிட்டு போனை துண்டித்து விடுகிறான்.

இதை உண்மை என நம்பி, ஜெயசிறீ விசாகப்பட்டினத்துக்கு பயணமாகிறாள். அங்கு விதார்த்தை தேடி அலைகிறாள். எங்கு தேடியும் கண்டுபிடிக்கமுடியாமல் தனிமையில் தவிக்கிறார். அப்போது, அங்கே உள்ளூர் பெண் தாதாவான கல்யாணியின் கண்ணில் படுகிறார். அவர் விசாகப்பட்டினத்தில் குழந்தை இல்லாத பணக்காரர்களுக்கு ஏழை பெண்களைப் வாடகை தாயாக அனுப்பும் வேலையை நிழல் உலகில் செய்து வருகிறார்.

அவரிடம் தஞ்சம் புகும் ஜெயசிறீயையும் இந்த வேலையில் ஈடுபடுத்தி விடுகிறார். இதற்கிடையில், விசாகப்பட்டினத்தில் வேலை தேடிச் சென்ற விதார்த் மீது ஜெயசிறீயின் அம்மா ரோகிணி தனது பெண்ணை கடத்தி சென்றுவிட்டதாக காவல் நிலையத்தில் புகார் செய்கிறார். சென்னை திரும்பும் விதார்த்தைக் காவற்துறை விசாரிக்கிறது. விசாரணையில் விதார்த் குற்றமற்றவர் என்பது தெரிய வருகிறது.

ஜெகன் விதார்த்திடம் ஜெயசிறீ தன்னிடம் பேசியதாகவும், விசாகப்பட்டினத்தில் செட்டிலாகிவிடுவோம் என்று பொய்யைச் சொல்லிவிட்டு போனைத் துண்டித்துவிட்டதாகவும் கூறுகிறான். அப்படியென்றால் தன்னைத் தேடி விசாகப்பட்டினம்தான் அவள் சென்றிருக்கவேண்டும் என்று எண்ணி, தேடும் முயற்சியில் விதார்த்தும், ஜெகனும் விசாகபட்டினம் பயணமாகிறார்கள். இறுதியில், ஜெயசிறீயை கண்டுபிடித்து சென்னைக்கு திரும்ப அழைத்து வந்தார்களா, விதார்த், இசாரா காதல் என்னவாயிற்று என்பதே மீதிக்கதை.

மேற்கோள்கள்

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
வங்கி நிலை வைப்புக் கணக்கு

வங்கி நிலை வைப்புக் கணக்கு வங்கி வைப்பு நிதிக் கணக்குகள் (Term Deposits) பொதுவாக இரண்டு வகைப்படும். நிலை வைப்புக் கணக்குகள் (Fixed Deposits) மற்றும் கூட்டு முதலீட்டுக் (Cumulative / Reinvestment Plan) கணக்குகள். இத்தகைய கணக்குகளில் வங்கி தரும் வட்டி விகிதம் சேமிப்புக் கணக்குகளை விட அதிகமாக இருக்கும். ஒவ்வொரு வங்கியின் நிதி நிர்வாகத்தைப் பொறுத்து வங்கிக்கு வங்கி வட்டி விகிதம் சற்றே வேறுபடலாம்.

நிலை வைப்புக் கணக்குகளில் மாதா மாதம் அல்லது மூன்று மாதத்திற்கு ஒரு முறை வட்டி சேமிப்புதாரருக்கு வழங்கப்படும்.  முதிர்வு தேதியன்று முதலீடு செய்த பணம் திருப்பித் தரப்படும்.

கூட்டு முதலீட்டுத் திட்டத்தில் முதலீடு செய்யப்படும் பணத்திற்கு மூன்று அல்லது ஆறு மாதத்திற்கு ஒரு முறை வட்டி அசல் தொகையுடன் சேர்க்கப்படும். அடுத்தடுத்த காலங்களில் அசலோடு சேர்ந்த வட்டிக்கும் வட்டி கணக்கிடப்பட்டு வைப்புநிதிக் கணக்கில் வரவு வைக்கப்படும்.  ஆகவே முதிர்வு தொகை சற்றே அதிகமாக இருக்கும்.

வங்கிகள் நிலை வைப்பு நிதிக் கணக்குகளை முன்னரே முடித்துக் கொள்ளவோ அல்லது அதிலிருந்து கடன் பெறவோ வழி வகை செய்துள்ளன.

மேற்கோள்கள்

வங்கியியல்
காதலன் யாரடி (திரைப்படம்)

காதலன் யாரடி 2014 பெப்ரவரியில் வெளிவந்த திரைப்படமாகும். இதை ராசேசு கிரவுன் இயக்கியுள்ளார். இப்படத்தில் சிவசித், சில்பா போன்ற பலர் நடித்துள்ளனர்.

கதைச்சுருக்கம்

மாயாவின் அம்மா ஒரு மாவட்டத்தின் ஆட்சியர். மாயா அதே மாவட்டத்தில் ஒரு கல்லூரியில் படித்து வருகிறார். இவருடன் சேது என்பவரும் படித்து வருகிறார். சேதுவும், சக்தியும் நண்பர்கள். சக்தி ஊர்திகளை பழுது பார்க்கும் கடை நடத்தி வருகிறார். மாயாவின் அம்மா ஒருநாள் மகிழுந்து குண்டுவெடிப்பில் கொல்லப்படுகிறார். இவருடைய சாவுக்கு தீவிரவாதிகள்தான் காரணம் என்று காவல்துறையும், பொதுமக்களும் நினைத்துக் கொண்டிருக்கின்றனர். தன்னுடைய தாயின் கொலைக்கு காரணமானவர்களை கண்டுபிடிக்க காவல்துறையிடம் சென்று மாயா புகார் கொடுக்கிறாள். 
புகாரின்மீது காவல்துறை நடவடிக்கை எடுக்க ஆரம்பிக்கிறது. தனிமையில் விடப்பட்ட மாயா, கொலை செய்தவரை கண்டுபிடிக்கும் முயற்சிக்கு கைகொடுக்குமாறு சேது மற்றும் சக்தியின் உதவியை நாடுகிறாள். அவர்களும் இவளுக்கு உதவி செய்வதாக கூறுகின்றனர். அதனால், அவர்களுடனே தங்கி விடுகிறாள்.

இதற்கிடையில் ஆட்சியர் மரணத்தை மீண்டும் தோண்டி எடுக்க காரணமாக இருந்த மாயாவை தீர்த்துக்கட்ட நாகா முடிவெடுக்கிறார். கொலையாளிகளால் தனக்கு ஆபத்து ஏற்படும் என்று எண்ணும் மாயா, சக்தியுடன் கேரளாவுக்கு பயணப்படுகிறாள். போகும் வழியிலேயே சக்திக்கு மாயா மீது காதல் வந்துவிடுகிறது. ஆனால், மாயாவோ வேறு ஒருவரை கனவில் நினைத்துக் கொண்டு இருக்கிறார்.

இறுதியில் மாயா தனது தாயின் மரணத்துக்கு காரணமானவர்களை கண்டுபிடித்து பழிவாங்கினாரா? சக்தியும் மாயாவும் காதலில் ஒன்று சேர்ந்தார்களா? என்பதே மீதிக்கதை.

மேற்கோள்கள்

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
ரெட்டை கதிர் (திரைப்படம்)

ரெட்டை கதிர்  2014 பெப்ரவரியில் வெளிவந்த தமிழ்த் திரைப்படமாகும். இப்படத்தை ராம்கிசோர் & செல்வம் இயக்கியுள்ளனர். இப்படத்தில் சுப்பு, துரை, சுமித்தா போன்ற பலர் நடித்துள்ளனர்.

கதைச்சுருக்கம்
சக்தி மற்றும் சக்திவேல் இருவரும் சிறுவயதில் அனாதையாக்கப்படுகிறார்கள். சக்தி வளர்ந்தவுடன் ஒரு தாதாவின் வளர்ப்புத் தம்பியாக, கல்லூரியில் படித்துக் கொண்டு அடிதடியில் ஈடுபட்டு வருகிறார். சக்திவேல் ஆதரவற்றவராக பள்ளிப் படிப்பை முடித்துவிட்டு கல்லூரி படிப்பை நன்றாக படித்து முன்னேற வேண்டும் என்ற கனவில் ஒரு கல்லூரியில் சேர்கிறார். அங்கு விடுதியில் தங்கும் இவரை, சக மாணவர்கள் இவருடைய தோற்றத்தைப் பார்த்து கேலி-கிண்டல் செய்கிறார்கள்.

ஒருநாள் ஒரு ரவுடி கும்பல் சக்திவேலிடம் வம்பிழுத்து அவரை அடித்து விடுகிறார்கள். அவர் வழியில் செல்லும்போது மயங்கி விழுகிறார். அந்த வழியாக வரும் அதே கல்லூரியில் படிக்கும் அபிராமி அவரை மருத்துவமனைக்கு கொண்டு சென்று காப்பாற்றுகிறார். இதனால் அபிராமி மீது காதல் வயப்படுகிறார். இதற்கிடையில் வேறொரு கல்லூரியில் படிக்கும் சக்தி, தன் அண்ணனின் கட்டளையால் ஒரு கல்லூரியை அழிக்க, அந்த கல்லூரிக்கு மாற்றலாகி போகிறார்.

சக்தி சேர்ந்த கல்லூரியில் தான் சக்திவேல் மற்றும் அபிராமி படிக்கிறார்கள். ஒருநாள் வேதியியல் ஆய்வுக் கூடத்தில் விபத்து ஏற்படுத்த திட்டம் தீட்டுகிறார் சக்தி. அந்த விபத்தில் ஒரு ஆசிரியருக்கு அடிப்பட்டு விடுகிறது. இதற்கு நிருவாகம்தான் காரணம் என்று சக்தி, மாணவர்களை த்திரட்டி போராட்டம் பண்ணுகிறார். இந்த முயற்சி தோல்வி அடைகிறது. இதனை பார்க்கும் அபிராமி சக்தி மீது காதல் வயப்படுகிறார்.

இறுதியில் சக்தி அந்த கல்லூரியில் கலவரத்தை ஏற்படுத்தினாரா, சக்திவேல் அபிராமியின் காதலைப் பெற்றாரா இல்லை, அபிராமி சக்தியை காதலிக்க வைத்தாரா என்பதே மீதிக்கதை.

மேற்கோள்கள்

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
மாதவனும் மலர்விழியும் (திரைப்படம்)

மாதவனும் மலர்விழியும்  2014 பெப்ரவரியில் வெளிவந்த தமிழ்த் திரைப்படம் ஆகும். இப்படத்தை மாசில் இயக்கியுள்ளார். அசுவின், சிஜா ரோசு, நீரசா, பொன்னம்பலம் போன்ற பலர் நடித்துள்ளனர்.

கதைச்சுருக்கம்
தாய், தந்தை இல்லாத மாதவன் கொடைக்கானலில் பாட்டியிடம் வாழ்ந்து வருகிறார். இவர் மீது பாட்டி மிகுந்த பாசம் கொண்டிருக்கிறார். ஆனால் இவர் எந்தவித பொறுப்பும் இல்லாமல் ஊரைச் சுற்றி வருகிறார். ஒருநாள் சாலையில் சென்று கொண்டிருக்கும்போது காஞ்சனாவை சந்திக்கிறார் மாதவன். முதல் சந்திப்பிலேயே இருவரும் மோதிக் கொள்கிறார்கள். திமிராகப் பேசும் காஞ்சனாவை எப்படியாவது காதலிக்க வைக்க வேண்டும் என்று முடிவு செய்கிறார். இதனால் காஞ்சனாவை அடிக்கடி சந்திக்க வழியைத் தேடுகிறார் மாதவன்.

அப்போது இளம் விதவையான மலர்விழி நடத்தும் நடனப்பள்ளியில் காஞ்சனா நடனம் பயின்று வருவது மாதவனுக்கு தெரிகிறது. உடனே அவரும் அந்த நடனப் பள்ளியில் சேருகிறார். அங்கேயும் இருவரும் அடிக்கடி சண்டைப் போட்டுக் கொண்டு வருகிறார்கள். நடனப்பள்ளி நடத்தும் மலர்விழி அடிக்கடி மயக்கம் போட்டு விழுபவர். ஒருநாள் மாதவனை அழைத்துக்கொண்டு மருத்துவமனைக்குச் செல்கிறார். அங்கு மருத்துவர், நீங்கள் இளம் விதவை, உங்களுக்குக் கண்டிப்பாக ஒரு ஆண் துணை தேவை. அடுத்த தடவை நீங்கள் மயக்கம் போட்டு விழுந்தால் ஆண் துணையில்லாமல் உங்களைக் காப்பாற்ற முடியாது என்று ஆலோசனை கூறுகிறார். இதனை வெளியில் இருந்து கேட்டு விடுகிறார் மாதவன்.

இந்நிலையில் ஒருநாள் மாதவன், மலர்விழி வீட்டுக்குச் செல்கிறார். அங்கு மயங்கிய நிலையில் மலர்விழி கிடக்கிறார். எனவே, மருத்துவர் சொன்ன ஆலோசனைப்படி மலர்விழியுடன் இணைந்து விடுகிறார் மாதவன். இதனால் மலர்விழி காப்பாற்றப்படுகிறாள். இதன்பிறகு மலர்விழி ஞாபகமாகவே மாதவன் இருக்கிறார்.

இதற்கிடையில் மாதவனுடன் சண்டைப்போட்டு கொண்டிருந்த காஞ்சனா மனம் மாறி மாதவனைக் காதலிக்க ஆரம்பிக்கிறாள். இறுதியில் மாதவன், மலர்விழியை மணந்தாரா அல்லது காஞ்சனாவை  மணந்தாரா என்பதே மீதிக்கதை.

மேற்கோள்கள்

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
கோவலனின் காதலி (திரைப்படம்)

கோவலனின் காதலி 2014 பெப்ரவரியில் வெளிவந்த தமிழ்த் திரைப்படம் ஆகும். இப்படத்தை கே. அர்சூன் ராஜா இயக்கியுள்ளார். திலீப் குமார், கிரண்மை, கஞ்சா கருப்பு போன்ற பலர் நடித்துள்ளனர்.

கதைச்சுருக்கம்
திலீப் குமாரும், கிரண்மையும் பாண்டிச்சேரியில் ஒரே கல்லூரியில் படித்து வருகிறார்கள். திலீப் குமாருக்க கிரண்மை மீது ஒருதலைக் காதல். ஆனால் கிரண்மை ஏழ்மையான குடும்பத்தில் பிறந்ததால் காதல் என்பதை நினைக்காமல் இருந்து வருகிறார். வறுமையால் கல்லூரிக் கட்டணத்தைச் செலுத்தப் பணம் இல்லாமல் தவிக்கிறார் கிரண்மை. அப்போது அவரின் தோழி, பெரிய செல்வந்தர்களின் ஆசைக்கு இணங்கினால் நிறையப் பணம் கிடைக்கும், அதன்மூலம் கல்லூரிப் படிப்பையும் தொடரலாம், மகிழ்ச்சியாகவும் வாழலாம் என யோசனை கூறுகிறாள்.

முதலில் மறுக்கும் கிரண்மை, பிறகு இதற்குச் சம்மதிக்கிறாள். ஒரு தரகரைக் கிரண்மைக்கு அறிமுகப்படுத்தி வைக்கிறார் அவருடைய தோழி. அந்த தரகர் ஒருநாள் கிரண்மையைத் தொழிலதிபரான கசம்கானிடம் அனுப்பி வைக்கிறார். அங்கு சென்று தனது பிரச்சினையைக் கூறும் கிரண்மையை ஆறுதல்படுத்துகிறார் கசம்கான். அவரின் அரவணைப்பு, பண மோகம் கிரண்மையை கிறங்கவைக்க அவருடைய ஆசைக்கு இணங்குகிறாள். கசம்கானும் இவளென்றால் உயிராய் இருக்கிறார். இருவரும் பாண்டிச்சேரி முழுவதும் ஒன்றாக ஊர் சுற்றுகிறார்கள்.

ஒருநாள் கிரண்மையை காதலிக்கும்படி திலீப்குமார் தொந்தரவு செய்ய, இதை கிரண்மை கசம்கானிடம் கூறுகிறாள். கசம்கான் அந்த ஊரின் குப்பத்து தலைவரான ‘காதல்’ தண்டபாணி உதவியுடன் திலீப்குமாரைக் கொலை செய்கிறார். இந்நிலையில், இவர்களுடைய நெருக்கத்தின் பலனாக கிரண்மை கர்ப்பமாகிறார். மருத்துவரிடம் சென்று கர்ப்பத்தைக் கலைக்க முயற்சிக்கிறார் கிரண்மை. ஆனால், 5 மாதங்கள் ஆகிவிட்டதால் கர்ப்பத்தைக் கலைக்க முடியாது என மருத்துவர் கூறிவிடுகிறார்.

இந்நிலையில், கசம்கான்-கிரண்மைக்குண்டான தொடர்பு கசம்கானின் வீட்டுக்கு தெரிய வருகிறது. இதை எதிர்க்கும் கசம்கானின் மனைவியும், மகளும் தற்கொலை செய்துகொள்ளப் போவதாக அவரை மிரட்டுகிறார்கள். இறுதியில் கிரண்மையை கைவிட்டு விடுவதாக அவர்களிடம் உறுதிகூறுகிறார் கசம்கான்.

யாருடைய அரவணைப்பும் இன்றி தனிமையில் விடப்பட்ட கிரண்மையின் வாழ்க்கை அதன்பிறகு என்னவாயிற்று என்பதே மீதிக்கதை.

மேற்கோள்கள்

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
1956 அரியலூர் தொடருந்து விபத்து

அரியலூர் இரயில் விபத்து என்பது இந்தியாவில் உள்ள தமிழகத்தில் 1956ல் நடந்த முதல் தொடருந்து பெரும் விபத்தாகும்.

விபத்துக்கு உண்டான காரணம்  
 இது 1956 ஆம் ஆண்டு நவம்பர் மாதம் 23 ஆம் தேதி சென்னை–தூத்துக்குடி வரையிலான தொடருந்து 13 பெட்டிகளுடன் தனது பயணத்தை சென்னை எழும்பூர் ரயில் நிலையத்தில் இருந்து துவங்கியது. 
 இந்த இரயிலானது விருத்தாசலம் சந்திப்பில் வந்த போது சேலம் செல்லும் பெட்டி (கேரேஜ்) ஒன்றை விலக்கப்பட்டு 12 பெட்டிகளுடன் மீள் பயணத்தைத் தொடர்ந்தது. 
 அப்போது இரயிலானது விருத்தாசலம்–அரியலூர் வரும் வரை கடும் மழை பெய்து கொண்டிருந்தது மேலும் R. S. மாத்தூர் என்ற ஊரில் ரயில் வரும் போது தண்டாள பாதையே நீரில் மூழ்கிய நிலையில் ரயில்வே பணியாளர்கள் உதவியுடன் ரயில் அரைமணி நேரம் தாமதமாக அரியலூர் இரயில் நிலையம் வந்தடைந்தது. 
 அதன் பிறகு அரியலூர்–கல்லகம் தொடருந்து நிலையங்களுக்கிடையே உள்ள சில்லக்குடி ரயில் நிலையம் அருகிலான மருதையாற்றில் மழையின் காரணமாக தொடருந்து பாலம் உடைந்து ரயிலின் நீராவி எஞ்சின் மற்றும் 10 ரயில் பெட்டிகள் நீரில் மூழ்கி விபத்துக்குள்ளானது.
 மேலும் மருதையாற்றில் மழை வெள்ளம் காரணமாக இரு கரைகளும் தெறியாதபடி தண்ணீர் சென்று கொண்டிருந்தது. 
 அப்போது அதிகாலை 5.30 மணி என்பதால் தண்ணீரின் அளவு பற்றி நீராவி எஞ்சின் ஓட்டுநருக்கு இரயில்வே பாதுகாப்பு பணியாளர்கள் அறிவிப்பு இல்லாததால் இந்த கோர விபத்து நடந்தது என்றும் கூறப்படுகிறது.

உயிரிழப்பு 
இந்த விபத்தின் காரணமாக தொடருந்து எஞ்சினுடன் இணைக்கப்பட்டிருந்த பல பெட்டிகள் தண்ணீரில் அடித்துச்செல்லப்பட்டதால் 142 பயணிகள் மரணமடைந்தனர். 110 பயணிகள் காயமடைந்தனர் மற்றும் 200 பயணிகள் வெள்ளத்தில் அடித்துச் செல்லப்பட்டனர்.

பதவி விலகல் 
இந்த விபத்தின் காரணமாக அப்போதைய இரயில்வே அமைச்சராக இருந்த லால் பகதூர் சாஸ்திரி தனது பதவியை விட்டு விலகினார்.

மேற்கோள்கள்

வெளியிணைப்புகள் 
 In Ariyalur’s wake

1956 தொடருந்து விபத்துகள்
தமிழ்நாட்டில் தொடருந்து விபத்துகளும் நிகழ்வுகளும்
அரியலூர் மாவட்டம்
ஊர்சுலா பர்ன்ஸ்

ஊர்சுலா பர்ன்ஸ் (Ursula M. Burns, பிறப்பு: 20 செப்டம்பர் 1958) என்பவர் ஜெராக்ஸ் நிறுவனத்தின் தலைவராகவும், முதன்மை செயல் அதிகாரியாகவும் உள்ளார். பார்ச்சூன் 500 என்னும் நிறுவனத்திற்கான தலைமையை ஏற்றுள்ள அமெரிக்க-ஆப்பிரிக்க முதல் பெண் இவர்தான். இந்நிறுவனத்தின் பொறுப்பிற்கு வந்துள்ள முதல் பெண்மணியும் இவர்தான். 2009ம் ஆண்டிற்கான அறிக்கையில் ஃபோர்ப்ஸ் பத்திரிக்கை இவரை உலகின் 14வது சக்திவாய்ந்த பெண் என்று கூறியுள்ளது.

ஆரம்பகால வாழ்க்கை
உருஸிலா பர்ன்ஸ் நியூயார்க் நகரத்தில் பொது வீட்டில் தனது தாயுடன் வளர்ந்தவர். இவரின் தாயும் தந்தையும் பனாமா நாட்டைச்சேர்ந்தவர்கள். பெண்கள் பயிலும் கதீட்ரல் உயர்நிலை பள்ளியில் தனது பள்ளிப்படிப்பைத் துவங்கினார். பின்னர் பொறியியல் பட்டமும், பின்னர்  கொலம்பியா பல்கலைக்கழகத்தில் முதுகலைப்பட்டமும் பெற்றார்.

பணி
1980ம் ஆண்டு ஜெராக்ஸ் நிருவனத்தில் வேலையில் சேர்ந்தார். பின்னர் அதே நிறுவனத்தில் பல்வேறு பொறுப்புகளில் வேலையில் இருந்துள்ளார். 2010ம் ஆண்டு அந்த நிறுவனத்திலேயே தலைமைச்செயல் பெண் அதிகாரியானார்.

சமூக நடவடிக்கைகள்
உருஸிலா பர்ன்ஸ் எக்சான் மோபில், அமெரிக்கன் எக்ஸ்பிரஸ், போஸ்டன் சயின்டிபிக், பர்ஸ்ட், மாசாச்சூசெட்சு தொழில்நுட்பக் கழகம், மற்றும் ரோஸ்டர் பல்கலைக்கழகம் போன்றவற்றில் இயக்குநர் குழுவில் இடம்பெற்றுள்ளார். 2013- 2014ம் ஆண்டுக்கான அமெரிக்க வர்த்தக சபையின் துணைத்தலைவியாக உள்ளார்.

தனிப்பட்ட வாழ்க்கை 
இவர் தன்னுடன் பணியாற்றும் லாயிட் பீன் என்பவரை மணமுடித்துள்ளார். இவருக்கு மெலிசா என்ற ஒரு மகளும் (பிறப்பு 1992), ஸ்டீவன் மால்கம் என்ற ஒரு மகனும் (பிறப்பு 1989) உள்ளார்கள்.

மேற்கோள்

மேலும் பார்க்க
 "Ursula M. Burns" , Black Entrepreneur Profile Website
 Ursula Burns  Video produced by Makers: Women Who Make America

1958 பிறப்புகள்
வாழும் நபர்கள்
அமெரிக்கத் தொழிலதிபர்கள்
ஆபிரிக்க அமெரிக்கர்
அமெரிக்கப் பெண்கள்
நாங்கெல்லாம் அப்பவே அப்படி (திரைப்படம்)

நாங்கெல்லாம் அப்பவே அப்படி  2014 மார்ச்சில் வெளிவந்த திரைப்படமாகும். இது தெலுங்கில் வந்த தேனிகா நானா ரெடி என்ற படத்தின் மொழிமாற்று. இதை நாகேசுவர ரெட்டி இயக்கியுள்ளார். விஷ்ணு மஞ்சு, ஹன்சிகா மோட்வானி, பிரபு, கோட்டா சீனிவாச ராவ், பிரம்மானந்தம் போன்றோர் நடித்துள்ளனர்.

கதைச்சுருக்கம்

மதுரையில் ஜமீன்தாரான பிரபுவின் தங்கை சீதா 20 வருடத்துக்கு முன், முசுலீமான சுமனை காதல் திருமணம் செய்து கொள்கிறார். இதனால் கோபமடையும் பிரபு, சுமனின் காலை வெட்டி விடுகிறார். இதனால், பிரபுவை பழிவாங்க நினைக்கும் சுமன் தன் மனைவிக்கு சேரவேண்டிய சொத்தை தரும்படி பிரபு மீது வழக்கு தொடர்ந்து 20 வருடங்கள் கழித்து அந்த வழக்கில் வெற்றி பெறுகிறார். அதன்படி சீதாவுக்கு சேரவேண்டிய சொத்துக்களை பிரபு அவரிடம் ஒப்படைக்கிறார். தங்கள் இருவர் குடும்பமும் ஒன்று சேர்ந்துவிடும் என்று எண்ணி வாழ்ந்து வந்த சீதாவுக்கு, இந்த வழக்கின் வெற்றி வேதனையைத் தருகிறது.

சீதா தன்னுடைய மகனான விஷ்ணு மஞ்சுவிடம் இதுபற்றி சொல்லி வருத்தப்படுகிறார். தனது ஆசையே அண்ணன் குடும்பத்தோடு சேர்ந்து வாழவேண்டும் என்றும் சொல்கிறார். இதனால் நாயகன் விஷ்ணு மஞ்சு, தன்னுடைய இரு குடும்பங்களையும் சேர்த்து வைக்க முயல்கிறார்.

வழக்கு தோல்வியடைந்த வருத்தத்தில் இருக்கும் பிரபுவுக்கு வீட்டில் யாகம் வளர்த்தால் நன்மை கூடும் என்று அறிவுரை கூறுகின்றனர். அதற்கு ஏற்பாடு செய்யும்படி பிரபு தன்னுடைய மேலாளரான பிரம்மானந்தத்திடம் கட்டளையிடுகிறார். இவரோ முஸ்லீமான விஷ்ணு மஞ்சுவை தவறுதலாக புரோகிதர் என்று வீட்டுக்கு வரவழைக்கிறார். தனது மாமா வீட்டுக்குள் நுழைய இது ஒரு நல்ல வாய்ப்பாக எண்ணி, விஷ்ணு, பிரபுவின் வீட்டுக்குள் நுழைகிறார்.

அங்கு பிரபுவின் மகளான ஹன்சிகா, விஷ்ணு மஞ்சுவைப் பார்த்ததும் காதல் வயப்படுகிறார். இருந்தும் தன் காதலை அவரிடம் சொல்லாமல் இருந்து வருகிறார். ஹன்சிகாவுக்கு விஷ்ணு தனது முறைமாமன் என்று தெரியாமலேயே அவருடன் நெருங்கி பழகி வருகிறார். ஒருகட்டத்தில் புரோகிதரான விஷ்ணு மஞ்சுவை காதலிப்பதாகவும் அவரை தனக்கு திருமணம் செய்து வைக்கவேண்டும் எனவும் பிரபுவிடம் ஹன்சிகா கேட்கிறார்.

பிரபு ஹன்சிகா-விஷ்ணு மஞ்சு காதலுக்கு பச்சைக்கொடி காட்டினாரா?விஷ்ணு மஞ்சு தனது தங்கை மகன் என்பதை அறிந்தாரா? தன் தாயின் ஆசையை விஷ்ணு மஞ்சு நிறைவேற்றினாரா? என்பதை சுவையாக இயக்குநர் சொல்லியுள்ளார்.

மேற்கோள்கள்

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
என்றென்றும் (திரைப்படம்)

என்றென்றும்  2014 மார்ச்சில் வெளிவந்த திரைப்படமாகும். இதை சினிசு இயக்கியுள்ளார். சதீசு, பிரியங்கா ரெட்டி, தீனா போன்றோர் நடித்துள்ளனர்.

கதைச்சுருக்கம்
பிரியங்கா ரெட்டி சென்னையில் தனியார் பள்ளிக்கூடம் ஒன்றில் ஆசிரியையாக இருக்கிறார். அங்கு இவருடன் பணிபுரியும் மற்றொரு ஆசிரியை போதைப் பழக்கத்துக்கு அடிமையாக இருக்கிறார். அதே பள்ளியில் உடற்கல்வி ஆசிரியராக பணிபுரிபவர் இவருக்கு போதை மருந்து தருபவராக உள்ளார். ஆசிரியையும் உடற்கல்வி ஆசிரியரும் சேர்ந்து போதை மருந்தை உட்கொண்டு உச்சத்தில் இருக்கும்போது, உடற்கல்வி ஆசிரியர் அந்த ஆசிரியையிடம் தவறாக நடக்க முயல்கிறார். அதை விரும்பாத அந்த ஆசிரியை அவரிடமிருந்து தப்பிக்க முயல்கிறாள். அப்போது அங்கு வரும் பிரியங்கா ரெட்டி அவர்களை பார்த்துவிடுகிறாள். பிரியங்கா ரெட்டி பார்த்ததை அறிந்த உடற்கல்வி ஆசிரியர் அவளை பிடிக்க முயலும்போது அவரிடமிருந்து தப்பிச்செல்லும் பிரியங்கா காரில் அடிபட்டு கோமா நிலைக்கு சென்றுவிடுகிறாள்.

இந்த நிலையில் தன்மீது பாசமாக இருந்த தாய் இறந்துவிட்டதால், தன்னுடைய காதலியான பிரியங்காவை தேடி சென்னைக்கு வருகிறார் சதீசு வந்த இடத்தில் கோமா நிலையில் பிரியங்கா இருப்பதை அறிந்து அவளின் இந்த நிலைக்கு யார் காரணம் என்பதை அறிய முற்படுகிறான். இறுதியில், நாயகியின் நிலைக்கு காரணமானவனை கண்டுபிடித்து பழி வாங்கினாரா? நாயகியுடன் இணைந்தாரா? என்பதை இயக்குநர் சுவையாக சொல்லியுள்ளார்.

மேற்கோள்கள்

உசாத்துணை 
 என்றென்றும் 
 என்றென்றும்

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
சோலே

சோலே அல்லது ஷோலே 1975இல் வெளிவந்த இந்தி அதிரடி-சிலிர்ப்புத் திரைப்படமாகும். ரமேஷ் சிப்பி இயக்கிய இப்படத்தில் சஞ்சீவ் குமார், தர்மேந்திரா, அமிதாப் பச்சன், அம்ஜத் கான், ஹேம மாலினி, செய பாதுரி பச்சன் ஆகியோர் நடித்திருந்தனர். ராகுல் தேவ் பர்மன் இசையமைப்பு செய்தார். இப்படம் 3.25 மணி நேரம் ஒடக்கூடிய பெரிய திரைப்படம் ஆகும். 2005இல் நடைபெற்ற 50ஆம் பிலிம்பேர் விருதுகளில் இப்படத்தை ஐம்பது ஆண்டுகளில் தலைசிறந்த திரைப்படம் என்று குறிப்பிடப்பட்டது. இந்திய வரலாற்றில் மிகுந்த வசூல் பெற்ற திரைப்படங்களில் சோலேயும் ஒன்று. இப்படம் பாகிஸ்தான் நாட்டில் முதல்முறையாக மார்ச் 2015இல் திரையில் வெளியிடப்பட்டது.

மேற்கோள்கள்

வெளி இணைப்புகள்
 ஷோலே முழு  திரைப்படம், காணொளி
பாகிஸ்தானில் முதல் முறையாக 'ஷோலே' திரைப்படம் ரிலீஸ் 
 சோலே படத்தினை அனிமேஷனாக உருவாக்க முடிவுசெய்துள்ளனர் 

1975 இந்தித் திரைப்படங்கள்
பழிவாங்குதல் குறித்தான திரைப்படங்கள்
இந்திய இந்தித் திரைப்படங்கள்
சுண்டிக்குளி

சுண்டிக்குளி என்பது தற்போது யாழ்ப்பாண நகரின் புறநகர்ப் பகுதியாக உள்ள ஒரு இடத்தின் பெயர் ஆகும். யாழ்ப்பாண மாநகரசபை எல்லைக்குள் அமைந்துள்ள இவ்விடம், யாழ் மாவட்ட நிர்வாகப் பிரிவுகளுள் யாழ்ப்பாணம் பிரதேச செயலாளர் பிரிவுக்குள் அடங்குகின்றது. இது கண்டி வீதி, கொழும்புத்துறை வீதி ஆகிய முக்கியமான வீதிகளை அண்டி அமைந்துள்ளது. பொதுவாகச் சுண்டிக்குளி என அறியப்படும் இடம் சுண்டிக்குளி வடக்கு, சுண்டிக்குளி தெற்கு ஆகிய கிராம சேவையாளர் பிரிவுகளுக்குள்ளும், ஈச்சமோட்டை, யாழ்ப்பாண நகரம் கிழக்கு ஆகியவற்றுள்ளும் அடங்குகிறது. யாழ்ப்பாண நகரம் தோன்றுவதற்கு முன்பே இது ஒரு சிறிய ஊராக இருந்தது. இது ஐரோப்பியரின் யாழ்ப்பாண நகருக்கு மிக அண்மையில் அமைந்திருந்ததால் ஒரு மேல் மத்தியதர வகுப்பினர் விரும்பும் ஒரு குடியேற்றப் பகுதியாக வளர்ச்சியடைந்தது. யாழ்ப்பாணத்தின் மிக முக்கியமான நிர்வாகக் கட்டிடங்களும், பாடசாலைகளும், தேவாலயங்களும் இப்பகுதியில் அமைந்துள்ளன.

நிர்வாகக் கட்டிடங்கள்
 யாழ்ப்பாண மாவட்டச் செயலகம்

பாடசாலைகள்
 யாழ் பரி யோவான் கல்லூரி
 சுண்டிக்குளி மகளிர் கல்லூரி

மதச்சார்பு நிறுவனங்கள்
 புனித மரியா தலைமைக் கோயில், யாழ்ப்பாணம்

குறிப்புகள்

இவற்றையும் பார்க்கவும்

யாழ்ப்பாண மாவட்டத்திலுள்ள ஊர்களும், நகரங்களும்
இடம்பெயர்தல்

அங்கிகளின் இடம்பெயர்வு, என்பது அங்கிகள் இடத்திற்கிடம் நகருதல் அக்கும். அங்கிகள் பல்வேறு வகையான இடம் பெயர்வுகளைக் காட்டுகின்றன. அவை ஓடுதல்,  நடத்தல், நீந்துதல், ஊர்தல், தத்துதல்  பாய்தல் மற்றும் பறத்தல் ஆகும். பொதுவாக விலங்குகள் இடம் பெயர்தலைக் காட்டுகின்றன. ஆயினும் கடல் அனிமணி, மற்றும் பொலிப்பு விலங்குகள் தாமாக இடம் பெயர மாட்டாதன. விலங்குகள் பல்வேறு நோக்கங்களுக்காக இடம் பெயர்கின்றன, உணவு தேடுவதற்காக, இனப்பெருக்க நோக்கங்களுக்காக, பொருத்தமான வாழிடம் (வாழ்சூழலியல்) முதலியவற்றை அடைவதற்காக, மற்றும் இரைகௌவிகளில் இருந்து தப்புவதற்காக இடம் பெயர்கின்றன.

இடம்பெயர்வு முறைகள்

பறத்தல்

பொதுவாகப் பறவைகள், பூச்சியினங்கள் மற்றும் முலையூட்டியான வௌவால் என்பன பறத்தல் முறை இடம்பெயர்வைக் காட்டுகின்றன. பறவைகள் பறத்தலுக்காகச் சிறப்படைந்த சிறகுகளைக் கொண்டுள்ளன. பறவைகளில் வால் திசையை மாற்றுவதற்கு உதவும் சுக்கானாகத் தொழிற்படுகின்றது. வௌவால் முலையூட்டி வகையைச் சேர்ந்த ஒரு பறக்கும் விலங்கு ஆகும். பறக்கும் அணில் முதலானவையும் பறக்கும் இயல்பின.வௌவால்களில் முன்னவயவங்கள் பறத்தலுக்காகத்  திரிபடைந்து காணப்படுகின்றன. பூச்சியினங்கள் செட்டைகள் மூலம் பறக்கின்றன. பறவையினங்களில் தீக்கோழி, கிவி (பறவை),பென்குயின் என்பன பறக்கமாட்டாதன.

நடத்தல்
மனிதன் மற்றும் கால்நடைகள் நடத்தலைக் காண்பிக்கின்றன.

ஊர்தல்

நீந்துதல்

தத்துதல்

வெளி இணைப்புகள் 
 Beetle Orientation 
 Unified Physics Theory Explains Animals' Running, Flying And Swimming 

விலங்கியல்
விலங்கின நடத்தையியல்
கத்தி (திரைப்படம்)

கத்தி (Kaththi) () என்பது இயக்குநர் ஏ. ஆர். முருகதாஸ் கதை, இயக்கத்தில் உருவாகி 2014 ஆம் ஆண்டு தீபாவளியன்று வெளியான தமிழ்த் திரைப்படம். இப்படத்தின் நாயகராக விஜய்யும் நாயகியாக சமந்தாவும் நடித்துள்ளனர். இப்படத்திற்கான படப்பிடிப்பு, 2014ஆம் ஆண்டு பிப்ரவரி 3ம் நாள் கொல்கத்தாவில் தொடங்கப்பட்டது. இப்படத்தில் விஜய், இரட்டை வேடத்தில் நடித்துள்ளார். விஜய் ஏற்கனவே அழகிய தமிழ்மகன் என்ற திரைப்படத்தில் முதன்முதலாக இரட்டை வேடத்தில் நடித்தார்.

நடிகர்கள் 
 விஜய் - கதிரேசன் (கதிர்)/ஜிவானந்தம் (ஜீவா தம்பி)
 சமந்தா - அங்கிதா
 தோத்தா ராய் சவுத்ரி - விவேக் பானர்ஜி
 சதீஷ் - ரவி
 நீல் நிதின்

திரைக்கதை 
கதைச்சுருக்க எச்சரிக்கை: கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.
தண்ணீர் இல்லாத காரணத்தால் விவசாயம் அழிவை சந்தித்து வருகிறது. இந்தியா முழுவதும் விவசாயிகளின் தற்கொலை அதிகரித்துக்கொண்டே வருகிறது. ஆனால், நம்ம ஊருக்கு வந்து நம்ம தண்ணீரை பாட்டிலில் பேக் பண்ணி விற்கும் கார்ப்பரேட் நிறுவனங்களுக்கு பண மழை கொட்டுகிறது! இது அரசு அனுமதியோடு நடந்துவருகிறது என்பதும் மறுக்க முடியாத உண்மை! கார்ப்பரேட் நிறுவனங்களுக்கு அடிபணிந்தது போய், இன்று அரசே அந்த வேலையை செய்யும் ஆபத்தான நிலையை வந்தடைந்திருக்கிறது தமிழகம்.

அதிகார வர்க்கத்தினரை தன் வசம் வைத்திருக்கும் கார்ப்பரேட் முதலைகளின் அசுர பலத்தில், விவசாயிகளின் குரல் கேட்காமலேயே காற்றில் காணாமல் போகிறது. நமக்கு சோறு கிடைக்க வேண்டும் என்று நினைக்கிற நாம், நமக்கு சோறு போட்ட விவசாயிகளின் நிலையை எப்போதவது சிந்தித்ததுண்டா? இந்த கேள்வியைத்தான் அனைவருக்கும் கேட்கிற வகையில் கத்தி படத்தில் துணிச்சலோடு ‘கத்தி’ கேட்கிறார் ஏ.ஆர்.முருகதாஸ்!

தன்னூத்து என்கிற கிராமம். தண்ணீர் பஞ்சத்தால் அந்த விவசாய நிலங்களை விற்பதற்கு கிராம வாசிகள் முடிவு செய்கிறார்கள். அந்த ஊரில் பூமிக்கு அடியில் ஓர் ஊற்று இருப்பதாகவும், அதனால் தான் அந்த கிராமத்திற்கு தன்னூத்து என்கிற பெயர் வந்ததாகவும், ஊற்று இருக்கிற இடத்தை கண்டுபிடித்துவிட்டால் சுற்றியிருக்கிற இரண்டு மாவட்டத்தின் தண்ணீர் பிரச்சனை தீர்ந்துவிடும் என்று சொல்லும் விஜய் (ஜீவானந்தம்), தான் அந்த இடத்தை கண்டுபிடித்துத் தருகிறேன் என்று சொல்லி அதற்கான வேலைகளைத் தொடங்குகிறார்.

ஊற்று ஓடுகிற இடத்தை ஜீவானந்தம் கண்டுபிடித்த அடுத்த நொடி, தன் இராட்சத கால்களை பதித்து அந்த இடத்திற்கு வேலி போடுகிறது ஒரு கார்ப்பரேட் நிறுவனம். அதை எதிர்த்து கேள்வி கேட்கும் ஜீவானந்தத்தை போலிஸ் கைது செய்கிறது. என்ன செய்வதென்று தவித்து போகும் அந்த கிராம மக்களின் குரல் உலகத்துக்கு கேட்காமலே போகிறது. உலகத்தின் கவனத்தை தங்களின் கிராம வசம் திருப்ப அந்த கிராமத்தை சேர்ந்த ஏழு பேர் ஒரே நாளில் தங்களின் கழுத்தை அறுத்துக்கொண்டு தற்கொலை செய்துகொள்கிறார்கள்.

பிரச்சனை பெரிய அளவில் வெடிக்கிறது. அந்த இடம் சீல் வைக்கப்படுகிறது. இனி தான் தொடங்குகிறது நீதிக்கும், அநீதிக்குமான போராட்டம். தன் சொந்த கிராமத்தை மீட்க ஜீவானந்தம் எடுக்கும் முயற்சிகளையும், அவரைப் போலவே இருக்கும் இன்னொரு விஜய்யான கதிரேசன் எப்படி உள்ளே வந்தார் என்பதுதான் இப்படத்தின் திரைக்கதை

இசை 
இப்படத்திற்கு வளர்ந்து வரும் இசையமைப்பாளர் அனிருத் அவர்கள் இசையமைத்துள்ளார் .ஐந்து பாடல்கள் இந்த திரைப்படத்தில் இடம் பெற்றுள்ளது.

மேற்கோள்கள்

வெளி இணைப்புகள் 
 Kaththi review: Beneath the flab, some solid masala moments - ஒரு திரை விமர்சனம் (ஆங்கிலத்தில்)

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஜய் நடித்துள்ள திரைப்படங்கள்
ஏ. ஆர். முருகதாஸ் இயக்கிய திரைப்படங்கள்
சமந்தா நடித்த திரைப்படங்கள்
ரியோ 2

ரியோ 2 வெளிவந்த அமெரிக்க நாட்டு அனிமேஷன் 3டி திரைப்படம் ஆகும். ரியோ முதலாம் பாகத்தின் வெற்றியைத் தொடர்ந்து இயக்குநர் கார்லோஸ் சல்டன்ஹா இயக்கும் ரியோ திரைபடத்தின் 2வது பகுதி இதுவாகும்.

இந்த திரைப்படம் மார்ச் 20, 2014 இல் உலகம் முழுவதும் வெளியிடப்பட்டது.

குரல் நடிகர்கள்

தமிழ் டப்பிங் பணியாளர்கள்
டப்பிங் பதிப்பு வெளியீட்டு தேதி: ஏப்ரல் 11, 2014
மீடியா: சினிமா 
இயக்குநர்: ????
மொழிபெயர்ப்பு: ????
சீரமைப்பு: ????
ஸ்டுடியோ: சவுண்ட் அண்ட் விஷன் இந்தியா
டப்பிங் வேறு மொழிகள்: ஹிந்தி / தெலுங்கு

உசாத்துணைகள்

வெளி இணைப்புகள்  
 
 
 
 
 
 ரியோ 2  விமர்சனம்

2014 முப்பரிமாணத் திரைப்படங்கள்
அமெரிக்கத் திரைப்படங்கள்
ஆங்கிலத் திரைப்படங்கள்
புனைவு கதைக் கிளிகள்
பறவைகளைப் பற்றியத் திரைப்படங்கள்
புளூ ஸ்கை ஸ்டுடியோஸ் திரைப்படங்கள்
20 ஆம் நூற்றாண்டு பாக்ஸ் திரைப்படங்கள்
2014 கணினி இயங்குப்படத் திரைப்படங்கள்
அமெரிக்க அசைவூட்டத் திரைப்படங்கள்
டிரான்சன்டன்ஸ்

டிரான்சன்டன்ஸ் இது 2014ம் ஆண்டு வெளியான அமெரிக்க நாட்டு அறிவியல் அதிரடி திரைப்படம் ஆகும். இந்த திரைப்படத்தை வாலி பிஸ்டர் இயக்கியுள்ளார். இந்த திரைப்படத்தில் ஜானி டெப், மார்கன் ஃபிரீமன், ரெபேக்கா ஹால், கேட் மாரா, சிலியன் முர்பி, கோல் ஹாஸர் மற்றும்பவுல் பெட்டனி நடித்துள்ளார்கள். இந்த திரைப்படம் ஏப்ரல் 18ம் திகதி வெளியானது.

நடிகர்கள்
 ஜானி டெப்
 மார்கன் ஃபிரீமன்
 ரெபேக்கா ஹால்
 கேட் மாரா
 சிலியன் முர்பி
 கோல் ஹாஸர்
 பவுல் பெட்டனி

வெளியீடு
இந்த திரைப்படம் மே ஏப்ரல் 18ம் திகதி 2015ம் ஆண்டு வெளியானது.

குறிப்புகள்
 டிரான்சன்டன்ஸ் முன்னோட்டம்
 http://filmmusicreporter.com/2013/12/19/mychael-danna-to-score-wally-pfisters-transcendence/
 http://screenrant.com/transcendence-movie-johnny-depp-synopsis-cast/

வெளி இணைப்புகள்
 
 

ஆங்கிலத் திரைப்படங்கள்
அமெரிக்கத் திரைப்படங்கள்
2014 ஆங்கிலத் திரைப்படங்கள்
வார்னர் புரோஸ். திரைப்படங்கள்
சும்மிட் என்டேர்டைன்மென்ட் திரைப்படங்கள்
அறிமுக இயக்குநர் திரைப்படங்கள்
2014 முப்பரிமாணத் திரைப்படங்கள்
கலிபோர்னியாவில் படமாக்கப்பட்ட திரைப்படங்கள்
நிமிர்ந்து நில் (2014 திரைப்படம்)

நிமிர்ந்து நில் 2014 மார்ச்சில் வெளிவந்த திரைப்படம். இதை சமுத்திரக்கனி இயக்கியுள்ளார். ஜெயம் ரவி (இரட்டை வேடம்), அமலா பால், சூரி, நாசர் ஆகியோர் நடித்துள்ளனர். இது ஒரே சமயத்தில் தெலுங்கில் ஜெண்டா பாய் கப்பிராஜ் என்ற பெயரில் நானி நடிக்க படமாக்கப்பட்டு வெளிவந்தது.

கதைச்சுருக்கம்
ஆசிரமம் ஒன்றில் தங்கி படித்து வரும் ஜெயம் ரவி, படிப்பு முடிந்து தனியார் நிறுவனத்தில் வேலை செய்து வருகிறார். சட்டம், ஒழுங்கை மக்கள் மதிப்பதில்லை என்று மனசுக்குள் பொங்கி எழும் ஜெயம் ரவி ஒருநாள் போக்குவரத்து காவலர்களிடம் மாட்டிக் கொள்கிறார். எல்லா தேவையான தாள்களும் சரியாக இருந்தும் அபராதம் கட்டச் சொல்கிறார் போக்குவரத்து காவலர், இல்லையென்றால் 100 ரூபாய் கையூட்டு கொடுக்கும்படி கேட்கிறார்.
கையூட்டு கொடுக்க ஜெயம் ரவி மறுப்பதால் நீதிமன்றம் வரை செல்ல வேண்டியதாகிறது. நீதிமன்றத்தில் தன்னிடம் கையூட்டு கேட்ட எல்லோரையும் மாட்டிவிடுகிறார். இதனால், அந்த அதிகாரிகள் மீது துறைரீதியான நடவடிக்கை எடுக்கப்படுகிறது அனைவரும் தற்காலிக வேலை நீக்கத்துக்கு ஆளாகிறார்கள். இதனால், பாதிக்கப்பட்ட அதிகாரிகள் ஜெயம் ரவியை அடித்து துவம்சம் செய்கிறார்கள்.

ஆனால், அசராத ஜெயம் ரவி ஊழல் அதிகாரிகளை மாட்டிவிட புது திட்டம் தீட்டுகிறார். அதாவது, இல்லாத ஒரு ஆளுக்காக அரசு அடையாள அட்டைகளையும், சான்றிதழ்களையும் நல்ல அதிகாரிகளின் துணையோடு பெறுகிறார். இதற்காக கையூட்டு கொடுத்ததை நிழல்படமாகவும் எடுத்துவிடுகிறார்.

இந்த நிழல்பட ஆதாரத்தை கோபிநாத் உதவியுடன் தொலைக்காட்சிகளில் ஒளிபரப்புகிறார். இதில், மருத்துவர் , நீதிபதி, காவலர், மக்களவை உறுப்பினர் என 147 பேர் சிக்குகிறார்கள். அனைவரையும் மக்கள் முன்னாலும், சட்டத்தின் முன்னாலும் நிறுத்துகிறார் ஜெயம்ரவி. இதனால், கொதிப்படைந்த அதிகாரிகள் ஜெயம் ரவியை பழிவாங்க முடிவெடுக்கின்றனர்.

இறுதியில் ஜெயம் ரவியை அவர்கள் பழிவாங்கினார்களா? இல்லையா? என்பதே மீதிக்கதை.

விருதுகள் 
 சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு)

மேற்கோள்கள்

வெளியிணைப்புகள்
 Nimirndhu Nil: Message alert! - ஒரு விமர்சனக் கட்டுரை

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
சமுத்திரக்கனி இயக்கிய திரைப்படங்கள்
ஜெயம் ரவி நடித்த திரைப்படங்கள்
அமலா பால் நடித்த திரைப்படங்கள்
நாசர் நடித்த தமிழ்த் திரைப்படங்கள்
சூரி நடித்த திரைப்படங்கள்
ஜி. வி. பிரகாஷ் குமார் இசையமைத்த தமிழ்த் திரைப்படங்கள்
சரத்குமார் நடித்த திரைப்படங்கள்
தம்பி ராமையா நடித்த திரைப்படங்கள்
நான் சிகப்பு மனிதன் (2014 திரைப்படம்)

நான் சிகப்பு மனிதன் 2014ஆம் ஆண்டு வெளிவந்த தமிழ் திரைப்படம் ஆகும். இந்த திரைப்படத்தை திரு இயக்கியுள்ளார். இந்த திரைப்படத்தை யுடிவி மோஷன் பிக்சர்ஸ் மற்றும் விஷால் பிலிம் பாக்டரி தாயரித்துள்ளது. இந்த திரைப்படத்தில் விஷாலுக்கு  ஜோடியாக லட்சுமி மேனன் மற்றும் இனியா நடிதுள்ளார்கள். இந்த திரைப்படத்துக்கு ஜி. வி. பிரகாஷ் குமார் இசை அமைத்துள்ளார்.

நடிகர்கள்
 விஷால்
 லட்சுமி மேனன்
 இனியா
 சரண்யா பொன்வண்ணன்
 ஜெயப்பிரகாசு
 சுந்தர் ராமு
 ஜெகன்
 பிரமீட் நடராஜன்

இசை

இந்த திரைப்படத்துக்கு ஜி. வி. பிரகாஷ் குமார் இசை அமைத்துள்ளார்.

குறிப்புகள்
 சென்னையை சுற்றியே படமாக்கப்படும் ‘நான் சிகப்பு மனிதன்’
 முன்னோட்டம்

வெளி இணைப்புகள்  
 

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
பழிவாங்குதல் குறித்தான திரைப்படங்கள்
விஷால் நடித்த திரைப்படங்கள்
லட்சுமி மேனன் நடித்த திரைப்படங்கள்
ஜி. வி. பிரகாஷ் குமார் இசையமைத்த தமிழ்த் திரைப்படங்கள்
சரண்யா பொன்வண்ணன் நடித்த திரைப்படங்கள்
1972 கோடைக்கால ஒலிம்பிக் விளையாட்டுப் போட்டிகள்

1972 கோடைக்கால ஒலிம்பிக் விளையாட்டுப் போட்டிகள் முனிச் நகரில் ஆகத்து 26 முதல் செப்தெம்பர் 11 வரை 1972ம் ஆண்டு நடந்த கோடைக்கால ஒலிம்பாகும். இது  XX  ஒலிம்பியாட் என அழைக்கப்படுகிறது. இது மேற்கு செருமனியின் முனிச் நகரத்தில் நடக்கும் இரண்டாவது ஒலிம்பிக்காகும். முதல் ஒலிம்பிக் 1932ம் ஆண்டு பெர்லின் நகரில் நடந்தது.

இப்போட்டி முனிச் படுகொலையால் பாதிக்கப்பட்டது. இப்படுகொலையில் 11 இசுரேலிய வீரர்களும் பயிற்சியாளர்களும் காவல்துறையினரும் ஐந்து தீவிரவாதிகளும் கொல்லப்பட்டனர். தீவிரவாதிகளில் மூவர் உயிருடன் பிடிபட்டனர்.

பதினொரு நாடுகள் முதன்முறையாக முனிச் ஒலிம்பிக்கின் போது பங்கு கொண்டன. அவை அல்பேனியா, சவுதி அரேபியா, சோமாலியா, வட கொரியா, டாகோமெ (தற்போது பெனின்), காபோன், புர்க்கினா பாசோ, டோகோ, மலாவி, லெசோத்தோ, சுவாசிலாந்து. பங்குபெற்ற நாடுகள் செருமன் எழுத்து முறைப்படி வந்தன அதனால் எகிப்து முதலில் வந்தது.

போட்டி நடத்தும் நாடு (நகரம்) தெரிவு 
ஆகத்து 26, 1966 ல் ரோமில் நடந்த 64வது நடத்த ஒலிம்பிக் ஆணையகத்தின் அமர்வில் முனிச் தேர்வு பெற்றது

பதக்கப் பட்டியல் 
பங்கு கொண்ட நாடுகளில் 48 பதக்கம் பெற்றன.

மேற்கோள்கள் 

கோடைக்கால ஒலிம்பிக் விளையாட்டுகள்
ஒரு வீடு இரு வாசல் (திரைப்படம்)

ஒரு வீடு இரு வாசல் (Oru Veedu Iru Vasal) 1990 இல் வெளியான இந்திய தமிழ்த் தொகைத் திரைப்படமாகும். கே. பாலசந்தர் இயக்கியுள்ள இத்திரைப்படத்தில் யாமினி, வைஷ்ணவி, சூர்யா, கணேஷ், குமரேஷ் நடித்துள்ளனர். இத்திரைப்படம் இரு தனித்தனிக் கதைகளைக் கொண்டது. இரண்டிற்குமான இணைப்பு படத்தின் இறுதியில் காட்டப்படுகிறது. மூலக்கதை தமிழ் எழுத்தாளர் அனுராதா ரமணன் எழுதிய புதினமாகும். 38 ஆவது தேசிய திரைப்பட விழாவில் இத்திரைப்படம் பிற சமூகப் பிரச்சனைகள் சார்ந்த சிறந்த திரைப்படத்திற்கான தேசிய விருதைப் பெற்றுள்ளது.

கதைக் கரு 
இத்திரைப்படம் இரு தனிக்கதைகளை உள்ளடக்கியது. இரு கதைகளும் ஆணாதிக்கமிக்க இந்த சமுதாயத்தில் பெண்களுக்கு இழைக்கப்படும் அநீதியை சித்தரிக்கிறது. இரு கதைகளின் நாயகிகளும் தங்கள் கணவர்களால் படும் துன்பங்களை ஒரு எல்லைக்கு மேல் தாங்க முடியாமல் தங்களுக்கான வாழ்க்கைப் பாதையைத் துணிவுடன் தேர்ந்தெடுக்கின்றனர்.

நடிகர்கள் 
 வினோதாவாக யாமினி
 சுகுமாராக குமரேஷ்.
 ஜவஹராக கணேஷ்
 லிவிங்ஸ்டன் அருண் கபூராக
 செண்பகமாக சூர்யா
 வைஷ்ணவி யமுனா
 சார்லி இளங்கோவாக
 விவேக் பன்னீர்
 கே. சிவப்பு ருக்மணியாக எஸ்.ஜெயலட்சுமி
 கவிதாலயா கிருஷ்ணன் உதவி இயக்குநர்
 சித்தாரா (விருந்தினர் தோற்றம்)
 நிழல்கள் ரவி (விருந்தினர் தோற்றம்)
 டிஸ்கோ சாந்தி (விருந்தினர் தோற்றம்)
 ஆர். சுந்தரமூர்த்தி (விருந்தினர் தோற்றம்)
 பிருந்தா (சிறப்புத் தோற்றம் )

விருதுகள்
 1991 – பிற சமுதாய சிக்கல்கள் சார்ந்த சிறந்த திரைப்படத்திற்கான தேசிய விருது

மேற்கோள்கள்

வெளி இணைப்புகள் 
 
 Oru Veedu Iru Vasal at Cine South 

1990 தமிழ்த் திரைப்படங்கள்
இந்தியத் தமிழ்த் திரைப்படங்கள்
கே. பாலசந்தர் இயக்கிய தமிழ்த் திரைப்படங்கள்
விவேக் நடித்த திரைப்படங்கள்
வி. எஸ். நரசிம்மன் இசையமைத்த திரைப்படங்கள்
லிவிங்ஸ்டன் நடித்த திரைப்படங்கள்
சார்லி நடித்த திரைப்படங்கள்
இலங்கையில் உள்ள பேராலயங்களின் பட்டியல்

இது கிறித்தவ மதப்பிரிவுகளின் வழி வகைப்படுத்தப்பட்ட இலங்கையில் உள்ள பேராலயங்களின் பட்டியல் ஆகும்.

உரோமன் கத்தோலிக்கம் 

இலங்கையில் உள்ள உரோமன் கத்தோலிக்கத் திருச்சபையின் தலைமைக் கோயில்கள் :

 புனித யோசேப்பு பேராலயம், அனுராதபுரம்
 புனித மரியாள் பேராலயம், பதுளை
 புனித மரியாள் பேராலயம், மட்டக்களப்பு
 புனித மரியா பேராலயம், சிலாபம்
 புனித லூசியா பேராலயம், கொழும்பு
 புனித மரியாள் பேராலயம், காலி
 புனித மரியாள் பேராலயம், யாழ்ப்பாணம்
 புனித அந்தோனியார் பேராலயம், கண்டி
 புனித அன்னம்மாள் பேராலயம், குருநாகல்
 புனித செபாஸ்தியான் பேராலயம், மன்னார்
 புனித பேதுருவினதும் பவுலினதும் பேராலயம், இரத்தினபுரி
 புனித மரியா பேராலயம், திருகோணமலை

அங்கிலிக்கன் 

இலங்கையில் உள்ள ரோமன் கத்தோலிக்கத் திருச்சபையின் தலைமைக் கோயில்:
 வாழும் மீட்பர் கிறிஸ்து பேராலயம், கொழும்பு (இலங்கைத் திருச்சபை)
 கிறிஸ்து அரசர் பேராலயம், குருணாகல் (இலங்கைத் திருச்சபை)
 புனித தோமசு பேராலயம், வட்டுக்கோட்டை (தென்னிந்தியத் திருச்சபை)

இவற்றையும் பார்க்கவும் 

பேராலயங்களின் பட்டியல்
இலங்கையில் கிறித்தவம்

குறிப்புகள் 

இலங்கையில் உள்ள பேராலயங்கள்
வீரன் முத்துராக்கு (திரைப்படம்)

வீரன் முத்துராக்கு 2014 மார்ச்சில் வெளிவந்த திரைப்படமாகும். இதை ராசசேகரன் இயக்கியுள்ளார். கதிர், லியா சிறீ போன்றோர் நடித்துள்ளனர்.

கதைச்சுருக்கம்
நரேனும், சண்முக சுந்தரமும் பக்கத்து பக்கத்து கிராமத்தின் தலைவர்கள். 30 ஆண்டுக்கு முன்னால் நடந்த சண்டையில் சண்முக சுந்தரத்தின் ஒரு காலை நரேன் உடைத்துவிடுகிறார். அன்றிலிருந்து இருவருக்குள்ளும் பகை உண்டாகிறது.

இவர்களது மகன்கள் வளர்ந்து பெரியவர்களானதும், இவர்களுக்குள் நடக்கும் சிலம்பு சண்டையில் நரேனின் மகனான கதிர் வெற்றி பெறுகிறார். இதனால் மேலும் கோபமடைந்த சண்முக சுந்தரம் நரேனை பழிதீர்க்க நேரம் பார்த்து காத்துக் கொண்டிருக்கிறார்.

நரேனின் ஊரில் ஏதாவது கலவரத்தை தூண்டி நரேனை பழிதீர்க்க பார்க்கிறார். ஆனால், அது நடக்காமல் போகிறது. ஒருநாள் நரேன் ஊர் வழியாக செல்லும் பேருந்தை வழிமறிக்கும் கதிர், அந்த பேருந்தில் பயணம் செய்யும் நாயகி லியா சிறீயை பார்த்ததும் காதல்வயப்பட்டு விடுகிறார். நாளடைவில் இருவரும் காதலிக்க ஆரம்பிக்கிறார்கள். லியாசிறீ சண்முக சுந்தரத்தின் தங்கையின் மகள்.

இந்நிலையில், நரேன் கொலை செய்யப்படுகிறார். மாடு முட்டிதான் அவர் இறந்தார் என காவல்துறை அந்த கொலையை மூடி மறைக்கிறது. தனது தந்தை இறந்த சோகத்தில் ஊரில் வாழப் பிடிக்காத நாயகன் காட்டுக்குள் சென்று வாழ்ந்து வருகிறார்.

லியாசிறீக்கும் சண்முகசுந்தரத்தின் மகனுக்கும் திருமணம் செய்துவைக்க முடிவெடுக்கின்றனர். இதுபிடிக்காத லியாசிறீ, கதிரைத் தேடி காட்டுக்குள் செல்கிறாள். இதை அறிந்த சண்முகசுந்தரம் அவளை பின்தொடர்ந்து சென்று லியாசிறீயை கொன்று விடுகிறார்.

சித்தப்பா நமோ நாராயணனும், சண்முக சுந்தரமும் சேர்ந்துதான் தனது தந்தையை கொன்றார்கள் என்பது கதிருக்கு தெரிய வருகிறது. தன் தந்தை மற்றும் காதலி சாவுக்கு காரணமானவர்களை கதிர் பழிதீர்த்தாரா? இல்லையா? என்பதே மீதிக்கதை.

மேற்கோள்கள்

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
கைக்கிளை (பாடல்)

கைக்கிளை என்னும் சொல் ஆகுபெயராக மாறி இருவேறு பொருள்களை உணர்த்துகிறது. ஒன்று கைக்கிளைத் திணை. மற்றொன்று கைக்கிளைப் பொருள்கொண்டு பாடப்பட்ட கைக்கிளைச் சிற்றிலக்கியம். 

தொல்காப்பியம் கைக்கிளைத் திணையை அகப்பொருள் பாகுபாட்டில் வரும் திணையாக வகைப்படுத்தியுள்ளது. புறப்பொருள் வெண்பாமாலை என்னும் நூல் கைக்கிளைப் பொருளைப் புறத்திணைப் பொருளாக்கி 12 திணைகளில் ஒன்றாக வகைப்படுத்திக் காட்டுகிறது.

புறநானூற்றில் நக்கண்ணையார் பாடிய மூன்று பாடல்கள் கைக்கிளைத் திணை எனக் குறிப்பிடப்பட்டுள்ளன.

புறநானூறு
பொருள் இலக்கணம்
இளையோர் ஒலிம்பிக் விளையாட்டுகள்

இளையோர் ஒலிம்பிக் விளையாட்டுக்கள் (Youth Olympic Games, YOG) பன்னாட்டு ஒலிம்பிக் குழுவால் 14 முதல் 18 அகவைக்குள்ளான இளம் விளையாட்டு வீரர்களுக்காக ஒழுங்கமைக்கப்படும்  பன்னாட்டு பல்துறை விளையாட்டுப் போட்டிகள் ஆகும். இது தற்கால ஒலிம்பிக் விளையாட்டுக்களைப் போலவே நான்காண்டுகளுக்கு ஒருமுறை இடைவெளியுடனான கோடைக்கால மற்றும் குளிர்காலப் போட்டிகளாக நடத்தபடுகின்றன.  இத்தகைய முதல் கோடைக்கால ஒலிம்பிக் போட்டிகள்  2010ஆம் ஆண்டில்  சிங்கப்பூரில் ஆகத்து 14 முதல் 26 வரை நடைபெற்றது; அதேபோல இளையோர் குளிர்கால ஒலிம்பிக் போட்டிகள் 2012ஆம் ஆண்டில் ஆசுதிரியாவின் இன்சுபுரூக் நகரில்  சனவரி 13 முதல் 22 வரை நடைபெற்றது. இத்தகைய ஓர் கருத்துருவாக்கத்தை  1998இல் ஆசுதிரியாவின் யோகன் ரோசன்சோவ் அறிமுகப்படுத்தினார். இதனை ஒலிம்பிக் விளையாட்டுக்களின் இளையோர் பதிப்பாக 2007ஆம் ஆண்டு சூலை 6 அன்று குவாத்தமாலா நகரில்  கூடிய 119வது அமர்வில் பன்னாட்டு ஒலிம்பிக் குழுவின் உறுப்பினர்கள்  ஏற்றுக்கொண்டனர். இந்தப் போட்டிகளை நடத்தும் செலவை ப.ஒ.குவும் ஏற்று நடத்தும் நகரமும் பகிர்ந்து கொள்ளும்; விளையாட்டு வீரர்களின் பயணச் செலவுகளை ப.ஒ.கு முழுமையாக ஏற்றுக் கொள்ளும்.

மேற்சான்றுகள்

வெளி இணைப்புகள் 
 இளையோர் ஒலிம்பிக் விளையாட்டுக்கள் – அலுவல்முறை வலைத்தளம்
 சிங்கப்பூர் 2010 – அலுவல்முறை வலைத்தளம்
 இன்சுபுரூக் 2012 – அலுவல்முறை வலைத்தளம்
 நாஞ்சிங் 2014 – அலுவல்முறை வலைத்தளம்
பண்டைக்கால ஒலிம்பிக் விளையாட்டுகள்

பண்டைக்கால ஒலிம்பிக் விளையாட்டுக்கள் (Ancient Olympic Games) பண்டையக் கிரேக்கத்தில் நகர அரசுகளுக்கிடையேயான தொடர்ச்சியான  தட கள விளையாட்டு வீரர்களுக்கான போட்டிகளைக் குறிக்கின்றன. இவை ஒலிம்பிக் விளையாட்டுப் போட்டிகள் (; Olympiakoi Agones) என அழைக்கப்பட்டு வந்தன; கிரேக்கத் தொன்மவியலை அடிப்படையாகக் கொண்ட இந்தப் போட்டிகள் கிரேக்கக் கடவுள் சூசுவின் நினைவாக நடைபெற்றன. தற்காலத்தில் மீளமைவு செய்யப்பட்டிருக்கும்  ஒலிம்பிக் விளையாட்டுக்களுக்கு இவையே முதன்மை கருத்துருக்களாக அமைந்தன. பண்டைய ஒலிம்பிக் விளையாட்டுக்கள்  கிரேக்கத்தின் ஒலிம்பியாவில் கி.மு 776 இல் துவங்கின. தொடர்ந்து உரோமை ஆட்சியிலும் இவை கொண்டாடப்பட்டு வந்தன. கி.பி 393இல் உரோமையரசர் தியோடோசியசு  ஆட்சிக்காலத்தில்  கிறித்தவத்தை அரச மதமாக்க மேற்கொள்ளப்பட்ட  நடவடிக்கைகளில் ஒன்றாக இவை நிறுத்தப்பட்டன.
போட்டிகளுக்கான பரிசுப் பொருட்களாக  சைத்தூன் வளையங்கள், பனைக்கிளைகள்  மற்றும் கம்பளி நாடாக்கள் வழங்கப்பட்டன.இந்தப் போட்டிகள் நான்காண்டுகளுக்கு ஒருமுறை நடைபெற்றதால் ஒலிம்பியாட் என்றழைக்கப்பட்ட இத்தொகுதி வரலாற்று நேரக்கோடுகளில் நான்காண்டு காலத்திற்கான ஓர் கால அளவையாக மாறியது.

விளையாட்டுப் போட்டிகள் நடக்கும் காலத்தில் ஒலிம்பிக் அமைதி உடன்பாடு ஏற்படுத்தப்பட்டது; இதனால் விளையாட்டு வீரர்கள் தங்கள் நாடுகளிலிருந்து பாதுகாப்பாக பயணிக்க முடிந்தது. தங்கள் எதிரிகளை விட சிறந்தவர்களாகக் காட்டிட  நகர அரசுகள் இதன கருவியாகப் பயன்படுத்தினர். இதனால் ஆளும் கட்சிக்கும் எதிர்கட்சிகளுக்கும் இடையே இக்காலத்தில் கூட்டணி ஏற்பட்டன. மதகுருக்கள் வெற்றிக்காக பலி கொடுத்தனர். நிலநடுக்கடல் மண்டலத்தில் எல்லீனிய  பண்பாட்டை பரப்பிட இக்கால ஒலிம்பிக்சு உதவியது. இங்கு கூடிய பார்வையாளர்களிடம் தங்கள் திறனை வெளிக்காட்டிட சிற்பிகளும் கவிஞர்களும் கூடியதால் கலைத்திறன் மிக்க போட்டிகளுக்கும் வழிவகுத்தது.  ஒலிம்பியாவிலுள்ள சூசுவின் சிலை  பண்டைய உலக அதிசயங்களில் ஒன்றாக விளங்கியது.

பண்டைய ஒலிம்பிக்கில் தற்போதைய ஒலிம்பிக்கை விடக் குறைவான நிகழ்வுகளே இடம்பெற்றிருந்தன. கிரேக்கத்தில் பிறந்த ஆண்மக்களே போட்டிகளில் பங்கேற்க அனுமதிக்கப்பட்டனர். இருப்பினும் இரத ஓட்டப்போட்டியில் பிலிசிட்டீக் என்ற பெண்மணி வென்றதாகக் குறிப்பிடப்படுகிறது.  நுழைவு விதிமுறைகளின்படியான நகர அரசுகள் மற்றும் மக்கெடோனியாவின் அனைத்து கிரேக்கரும் பங்கேற்க அனுமதிக்கப்பட்டனர். மக்கெடோனியாவின் முதலாம் அலெக்சாண்டர் தாம் கிரேக்க வம்சாவளியைச் சேர்ந்தவர் என்று நிரூபித்த பின்னரே பங்கேற்க அனுமதிக்கப்பட்டதாக அறியப்படுகிறது. பண்டைய ஒலிம்பிக் போட்டிகள், தற்கால ஒலிம்பிக்கைப் போலன்றி, எப்போதுமே ஒலிம்பியாவில்தான் நடத்தப்பட்டது.

மேற்சான்றுகள்

வெளி இணைப்புகள் 

 பண்டை ஒலிம்பிக் விளையாட்டுக்கள் மெய்நிகர் அருங்காட்சியகம் (பதிகை தேவை) 
 Ancient Olympics  (பொதுவான மற்றும் விவரமான தகவல்கள்)
 The Ancient Olympics (ஓர் சிறப்பு காட்சிப்பொருள்)
 பண்டை ஒலிம்பிக்சின் உண்மையான கதை 
 ஒலிம்பிக்கின் துவக்கம்
 கி.மு 776 முதலான ஒலிம்பிக் இயக்கம்
 மாசீடோனிய ஒலிம்பிக் வெற்றியாளர்களின் பட்டியல் (கிரேக்கத்தில்) 
 Webquest பண்டைக்கால மற்றும் தற்கால ஒலிம்பிக் விளையாட்டுப் போட்டிகள் 

ஒலிம்பிக் விளையாட்டுகள்
நபம் துக்கி

நபம் துக்கி (பி. ஜூலை 7, 1964) அருணாசலப் பிரதேசத்தின் 8ஆம் முதலமைச்சர் ஆவார். நிஷி மக்களை சேர்ந்தவர், இந்திய தேசிய காங்கிரஸ் கட்சியில் உறுப்பினராக இருக்கிறார். அருணாச்சலப் பிரதேசத்தின் முதலமைச்சராக நவம்பர் 1, 2011 முதல் ஜனவரி 26, 2016 வரை பதவி வகித்தவர்.

ஜனவரி 2016 இல் இவரது அமைச்சரவையில் பதவிவகித்த கலிகோ புல், காங்கிரஸ் கட்சியின் 21 சட்டமன்ற உறுப்பினர்களின் ஆதரவோடு இவருக்கு எதிரானார். இதனால் அருணாச்சலப் பிரதேச அரசியலில் சிக்கல் ஏற்பட்டது. இவரது ஆட்சி கலைக்கப்பட்டு குடியரசுத்தலைவர் ஆட்சி அறிவிக்கப்பட்டது.

வாழ்க்கைக் குறிப்பு
அருணாசலப் பிரதேசம், பபும் பரே மாவட்டம், சகலி உட்கோட்டத்தைச் சேர்ந்த ஓம்புலி கிராமத்தில் ஜூலை 7, 1964 இல் நபம் துக்கி பிறந்தார். இவருக்கு ஐந்து மகள்களும் இரு மகன்களும் உண்டு.

1995 இல் சகலி சட்டமன்றத் தொகுதி உறுப்பினராகத் தேர்ந்தெடுக்கப்பட்டு, கேகோங் அபாங்கின் அமைச்சரவையில் துணை வேளாண் அமைச்சராகப் பொறுப்பு வகித்தார். 1998 இல் போக்குவரத்து மற்றும் உள்நாட்டு விமானப்போக்குவரத்து அமைச்சராக இருந்தார். 1999 இல் மீண்டும் அதே தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். முகுத் மித்தி அமைச்சரவையில் சுற்றுச்சூழல் மற்றும் வனத்துறை ஆய அமைச்சராகப் பொறுப்பேற்றார். 2004, 2009 ஆண்டுகளில் நடந்த அருணாச்சலப் பிரதேச சட்டமன்றத் தேர்தல்களில் மீண்டும் சட்டமன்ற உறுப்பினராகத் தேர்ந்தெடுக்கப்பட்டு கேகோங் அபாங்க் மற்றும் தோர்ச்யீ காண்டு அமைச்சரவைகளில் அமைச்சராக பதவிவகித்தார். ஜார்பம் காம்லினுக்கு அடுத்தபடியாக,  அருணாச்சலப் பிரதேச முதலமைச்சராக நவம்பர் 1, 2011 முதல் ஜனவரி 2016 வரை பதவியிலிருந்தார்..

மேற்கோள்கள்

1964 பிறப்புகள்
வாழும் நபர்கள்
அருணாச்சலப் பிரதேச அரசியல்வாதிகள்
அருணாச்சலப் பிரதேச முதலமைச்சர்கள்
ஆக்யுலஸ்

ஒகிலுஸ் 2014ம் ஆண்டு வெளிவர இருக்கும் அமெரிக்க நாட்டு திகில் திரைப்படம் ஆகும். இந்த திரைப்படத்தை Mike Flanagan இயக்க Katee Sackhoff, கரேன் கில்லான், ப்றேண்டன் தவைட்ஸ் மற்றும் ரோரி காக்ரேன் நடித்துள்ளார்கள்.

வெளியீடு
இந்த திரைப்படம் ஏப்ரல் 11ம் திகதி 2014ம் ஆண்டு வெளியிடப்படவுள்ளது.

நடிகர்கள்
 Katee Sackhoff
 கரேன் கில்லான்
 ப்றேண்டன் தவைட்ஸ்
 ரோரி காக்ரேன்

மேற்கோள்கள்

வெளி இணைப்புகள்
 

ஆங்கிலத் திரைப்படங்கள்
அமெரிக்கத் திரைப்படங்கள்
2014 ஆங்கிலத் திரைப்படங்கள்
2013 திகில் திரைப்படங்கள்